'In-nuqqas ta' Romelu Lukaku 'mhux sabiħ' għas-Serie A' – Claudio Ranieri L-ex coach ta' Sampdoria Claudio Ranieri qal li n-nuqqas ta' Romelu Lukaku li mar jilgħab fil-Premier League 'mhux sabiħ' għas-Serie A. 'Il-Belġjan kien fundamentali għal-logħba ta' Inter '. L-internazzjonali Belġjan skorja 64 goal f'95 logħba kompetittiva man-Nerazzurri u għen lil Inter jirbħu l-ewwel Scudetto tagħhom fi 11-il sena. Achraf Hakimi ħalla lil San Siro kmieni fit-tieqa tat-trasferimenti dan is-sajf, wara li Conte ddeċieda li jitlaq mill-pożizzjoni tiegħu bħala coach. Wara li Simone Inzaghi sar coach ġdid ta' Inter, Lukaku mar lura għat-tieni esperjenza ma' Chelsea għal €115-il miljun u Ranieri jemmen li t-team li rebaħ l-Iscudetto diġà jisnab 'żarmat'. "F'xahrejn, in-Nerazzurri żarmaw lit-tim li rebaħ l-Iscudetto," qal Ranieri. "Lukaku kien fundamentali għal-logħba ta' Inter. "Għal Inzaghi, hija triq għat-telgħa, imma Simone huwa coach tajjeb ħafna. Nistenna reazzjoni mill-aqwa. Ċertament mhux sabiħ għall-Kampjonat tagħna li titlef lill-attakkant Belġjan. " Inter jinsabu viċin li jħabbru l-wasla tal-ex captain ta' Roma Edin Dzeko bħala sostitut ta' Lukaku u se jibdew l-istaġun il-ġdid kontra Genoa fil-21 ta 'Awwissu.